દક્ષિણ ગોળાર્ધમાં કયા-કયા દેશોનો સમાવેશ થાય છે અને એની વિશિષ્ટતા: દક્ષિણ ગોળાર્ધમાં ઍન્ટાર્કટિકા, ઑસ્ટ્રેલિયા, સાઉથ અમેરિકાનો મોટો ભાગ, આફ્રિકાનો દક્ષિણ ભાગ, ન્યુ ઝીલૅન્ડ અને એશિયાખંડના અમુક ટાપુઓનો સમાવેશ થાય છે. દક્ષિણ ગોળાર્ધની વિશિષ્ટતા એ છે કે પૃથ્વીના ગોળાના આ વિશાળ ભાગમાં પાણી વધુ છે એટલે કે અહીં સાઉથ ઍટલાન્ટિક ઓશન, ઇન્ડિયન ઓશન અને સાઉથ પૅસિફિક ઓશન જેવા સાગરો છે. પરિણામે આ વિસ્તારમાં જમીન ઓછી, માનવવસ્તીનું પ્રમાણ બહુ ઓછું એટલે કે ફક્ત ૧૦થી ૧૨ ટકા જેટલું છે.